અને અબુસઇદ ખુદરીએ પૈગંબરે અકરમ (સ.અ.વ.)થી રિવાયત નકલ કરી છે કે, આં હઝરત(સ.અ.વ.)એ ફરમાવ્યું : આખરી ઝમાનામાં બાદશાહ તરફથી મારી ઉમ્મત ઉપર સખ્ત બલાઓ નાઝીલ થશે જેને ક્યારેય સાંભળી નહિં હોય, તે એવી હશે કે ઝમીનની આટલી બધી વિશાળતા હોવા છતા ઝૂલ્મ અને અત્યાચારના કારણે તે તંગ થઇ જશે. મોઅમીનોને ઝુલ્મ અને અત્યાચારથી બચવા માટે કયાંય આશરો નહિં મળે. પછી અલ્લાહ તઆલા મારા ઘરમાંથી એક મર્દને મોકલશે, જેથી તે ઝમીનને ન્યાય અને ઇન્સાફથી ભરી દે, જેવી રીતે તે ઝૂલ્મ અને અત્યાચારથી ભરાઇ ગઇ હશે. ઝમીન અને આસમાનના રહેવાવાળા તેનાથી ખુશ હશે. ઝમીન પોતાના તમામ ખઝાનાઓ તેના ઉપર કુરબાન કરી દેશે, અને આસ્માનથી મુશળધાર વરસાદ વરસશે. એવી રીતે કે મુર્દા પણ ફરીથી ઝીંદગી જીવવાની ઇચ્છા કરશે. તેઓ લોકોની વચ્ચે સાત અથવા નવ વર્ષ હુકુમત કરશે.